Torpédomet

thumbnail|right|Dva jednohlavňové torpédomety na palube nemeckého topédového člnu ''Kranich'' (trieda ''Jaguar'')
thumb|Torpédo vypustené z francúzskej bojovej lode

**Torpédomet** je zariadenie pre vypúšťanie torpéd v horizontálnom smere. Spravidla má podobu dutého valca, do ktorého sa umiestni torpédo. Torpédomet je umiestnený na bojovom plavidle. Podľa spôsobu montáže môžeme rozlíšiť nadhladinový a podhladinový torpédomet. Zvláštnym prípadom umiestnenia (dnes už nepoužívaným) je torpédomet umiestnený v pobrežnej torpédovej batérii.

Plavidlo si môže viezť náhradné torpéda a po výstrele torpédomet znovu nabiť alebo je odkázané na stretnutie so zásobovacím plavidlom, resp. sa vrátiť do prístavu.

## Podhladinový torpédomet
[thumbnail|left|Torpédovňa na francúzskej ponorke ''[Le Redoutable* so štyrmi torpédometmi. Ľavý horný je otvorený, vpravo sa nabíja torpédo (L4 nebo L5).]]
Podhladinový torpédomet je určený na vypustenie torpéda pod hladinou. Pred vypustením torpéda musí byť torpédomet zaplavený a musí sa tak vyrovnať tlak v torpédomete s tlakom vody v danej hĺbke. V súčasnosti sa toto riešenie používa hlavne na [[ponorka|ponorkách]], ale ešte počas [[Prvá svetová vojna|prvej svetovej vojny]] boli podhladinovými torpédometmi vybavené aj veľké [[Vojnová loď|bojové lode]]. [[Nemecké cisárstvo (1871 – 1918)|Nemecké]] bojové [[krížnik]]y mali štyri 50 cm torpédomety: po jednom na [[Čelo (loď)|prove]] a [[Korma|korme]] a na bokoch pod [[Čiara ponoru|čiarou ponoru]]. Podhladinový torpédomet je pevne uchytený a zameriavanie sa uskutočňuje celým plavidlom.

Podhladinové torpédomety ponoriek môžu okrem rôznych druhov torpéd (neriadené, samonavádzacie, diaľkovo riadené) vypúšťať aj [[Námorná mína|míny]] a protilodné či protipozemné riadené [[raketa|strely]]. Napríklad [[BGM-109 Tomahawk|BGM-109 *Tomahawk*]] (pri použití vypúšťacej kapsle), [[Exocet|SM-39 *Exocet*]], alebo [[Boeing Harpoon|UGM-84 *Harpoon*]].

Na ponorkách bývali torpédomety umiestnené na prove a niekedy i na korme. Pri moderných ponorkách sa torpédomety montujú šikmo na bokoch a predná časť je vyhradená [[sonar]]u.

== Nadhladinový torpédomet ==
[[Súbor:USS Bullard (DD-660) off San Francisco, California (USA), on 16 November 1944 (80-G-289774).jpg|thumbnail|Americký [[torpédoborec]] [[USS Bullard (DD-660)]] nesie dva päťhlavňové torpédomety: jeden medzi komínmi a druhý za druhým komínom]]
Nadhladinový torpédomet býva umiestnený na palube bojovej lode a torpédo sa z neho vystreľuje stlačeným vzduchom. Torpédomet môže byť pevne uchytený a mierenie sa musí uskutočniť celým plavidlom (napr. [[Nacistické Nemecko|nemecké]] *S-booty*), alebo môže byť montovaný ako otočný (buď jedno- či viachlavňový).

Do [[Druhá svetová vojna|2. svetovej vojny]] boli torpédomety umiestnené aj na bojových lodiach i keď zvyšujúci sa dostrel [[Delo|diel]] hlavného kalibru spravil nasadenie torpéd z bojových lodí nepravdepodobným. Dokonca pri ľahších jednotkách boli torpédomety demontované, aby uvoľnili miesto napríklad silnejšej protilietadlovej výzbroji. Oba [[Japonsko|japonské]] [[Torpédový krížnik|torpédové krížniky]] *Kitakami* a *Ói* (prestavané z [[ľahký krížnik|ľahkých krížnikov]] v roku [[1941]]) – každý niesol 40 torpédometov (10xIV) kalibru 533 mm – boli v roku [[1942]] prestavané na rýchle transportéry a torpédová výzbroj zredukovaná na 24 hlavní (6xIV).

Niekedy je ale zvolený aj iný spôsob vypúšťania torpéda, než použitím torpédometu. Napríklad [[Taliansko|talianske]] [[torpédový čln|torpédové člny]] *MAS* niesli torpéda na palube a pred použitím ich jednoducho zhodili do vody vedľa člnu. [[Sovietsky zväz|Sovietske]] torpédové člny *G-5* zase torpéda vypúšťali tak, že ich spustili z kĺzačky na zadnej časti [[čln]]u do brázdy za loďou. Ani lietadlá nepoužívajú torpédomety, ale torpéda priamo zhadzujú.

== Iné projekty ==


== Externé odkazy ==
* [http://www.maritime.org/fleetsub/tubes/index.htm *21-Inch Submerged Torpedo Tubes'']  – americký povojnový manuál

## Zdroj

Kategória:Torpéda